**Skender Hika** (alb. Skënder Hyka; 6 sentyabr 1944, Tirana – 5 iyul 2018) ― hücumçu mövqeyində oynamış Albaniya futbolçusu. Onun karyerası boyu çıxış etdiyi yeganə klub "17 Nentori Tirana" (müasir adı "Tirana FK"-dır) idi. O, cəmi bir dəfə Albaniya milli futbol komandasının heyətində oynaya bilmişdir. Albaniya Futbol Assosiasiyasında İcraiyyə Komitəsinin üzvü olaraq çalışmış və 2009-cu ildən Yarışlar Komissiyasının rəhbəri olmuşdur.

Klub karyerası
--------------

### İlk illəri

Hika Tirana şəhərində doğulmuş orada böyümüşdür. Həmçinin, məhz paytaxtda məktəbə və universitetə getmişdir. Bədən Tərbiyəsi və İdman İnstitutunda oxumuş və 1968-ci ildə peşəkar futbol oynamağa davam edərək məzun oldu. 1957-ci ildə 13 yaşında "17 Nentori Tirana" klubunun gənclər klubuna qoşuldu və 1960-cı illərin əvvəllərində əsas komandaya yüksəlmədən əvvəl müxtəlif yaş qruplarında oynamışdır.

### "17 Nentori Tirana"

Peşəkar karyerasına başlayan kimi Hika sürətlə "17 Nentori Tirana" klubunun əsas üzvünə çevrildi və bu klubla o, 4 dəfə Albaniyanın əsas liqa çempionu oldu. 1974-cü ildə karyerasını bitirəndə o, artıq klubun formasıyla 60 qola imza atmışdır və bununla klubun tarixində ən çox qol vuran oyunçusu oldu (2012-ci ildə bu baxımdan o, 5-ci idi). Ümumlikdə o, 400 oyun keçirmişdir.

Milli komanda karyerası
-----------------------

"17 Nentori" ilə uğurlu klub karyerasına baxmayaraq, Hika Albaniya milli futbol komandasında eyni oyun səviyyəsini göstərə bilmədi. Bunun səbəbi hücum mövqelərindəki yer uğrunda yüksək rəqabətlə bağlı idi ki, o dövrdə Medin Jeqa və Panayot Pano kimi oyunçular millinin ulduzlarından idilər, bu da Hikanın əsas heyətə daha tez-tez düşməyinə maneə olurdu. Onun millidə yeganə oyunu 8 aprel 1967-ci ildə Dortmund şəhərində keçirilən Qərbi Almaniyaya qarşı oldu, bu oyunda Almaniya Gerd Müllerin 4 qolu və Hannes Lörun 2 qolu sayəsində 6-0 hesabı ilə qələbə qazandı.

Albaniya FF
-----------

1992-1995-ci illərdə Zanzibar Atletik Klubunun katibi olmuşdur. 1997-ci ildə Albaniya FF-in baş katibi olmuşdur. 1992-ci ildən etibarən Albaniya FA İcraiyyə Komitəsinin üzvü təyin oldu.

Şəxsi həyatı
------------

Hikanın oğlu Endi də 1990-cı illərdə "Tiran"da oynayarkən iki dəfə liqa çempionluğu qazandı və qardaşı oğlu Renisi 1989-cu ildə eyni uğura imza atmışdır. Skender Hika 2018-ci ilin iyul ayında vəfat etdi.

Nailiyyətləri
-------------

* Albaniya Superliqası: 1966, 1968, 1970

İstinadlar
----------

1. 1 2  Skënder Hyka // Transfermarkt (çd.). 2000.
2. 1 2  Futbolli shqiptar në zi, ndahet nga jeta futbollisti i njohur i Tiranës (alb.). 2018.
3. 1 2  Futbollisti Skënder Hyka, eleganca e dëshpërimit mes mbrojtësve kundërshtarë Arxivləşdirilib 2021-06-02 at the Wayback Machine - Telegraf  (alb.)
4. ↑  "Player Database". eu-football.info. 2016-03-03 tarixində arxivləşdirilib. İstifadə tarixi: 2019-04-19.
5. ↑  "WorldFootball". 2021-06-03 tarixində arxivləşdirilib. İstifadə tarixi: 2021-03-25.
6. ↑  Futbolli shqiptar në zi, ndahet nga jeta futbollisti i njohur i Tiranës Arxivləşdirilib 2021-06-03 at the Wayback Machine - Panorama  (alb.)
7. ↑  Albania - Championship Winning Teams Arxivləşdirilib 2020-07-18 at the Wayback Machine - RSSSF

Xarici keçidlər
---------------

* National-Football-Teams.com saytında Skender Hika